Tegevusaladest mõjutasid SKP kasvu kõige enam kinnisvara, rentimine ja äritegevus, töötlev tööstus, veondus, laondus ja side ning hulgi- ja jaekaubandus. Kokku oli nende lisandväärtuse osatähtsus lisandväärtuste kogusummas 63%. Püsivhindades  kasvas 2006. aasta I kvartalis võrreldes eelmise aasta I kvartaliga lisandväärtus kõige enam finantsvahenduses (21,4%), millele järgnesid hotellid ja restoranid, ehitus, mäetööstus ja töötlev tööstus. Lisandväärtus vähenes ainult metsamajanduses.